《挽汤丞相汉国夫人》
宋代·喻良能

七秩芳名盛，于今等逝波。
承天登宰辅，看子掌编摩。
凤去青春独，鸾回紫诰多。
他年彤管史，兼述采蘩歌。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。